**PRILOGA A**

Kreditojemalec: ……………………………….

Skupina: …………………………………………

Iz 18. točke 2. člena Uredbe Komisije (EU) št. 651/2014 z dne 17. junija 2014 (v nadaljevanju Gber) izhaja, da je »**podjetje v težavah**« tisto podjetje, za katerega velja **vsaj ena** izmed naslednjih okoliščin:

1. **V družbi z omejeno odgovornostjo je zaradi nakopičenih izgub izginila več kot polovica vpisanega osnovnega kapitala. To je v primeru, ko nakopičene izgube, ki se odštejejo od rezerv (in vseh drugih elementov, ki se na splošno štejejo za del lastnih sredstev družbe), povzročijo negativen kumulativni znesek, ki presega polovico vpisanega osnovnega kapitala.**

To ne velja za MSP, ki obstaja manj kot tri leta ali, za namene upravičenosti do pomoči za financiranje tveganja, MSP v 7 letih po njegovi prvi komercialni prodaji in ki je upravičen do naložb v financiranje tveganja po skrbnem pregledu izbranega finančnega posrednika.

»Osnovni kapital« vključuje po potrebi vse vplačane presežke kapitala.

Predlog formule:

|  |
| --- |
| Čisti dobiček poslovnega leta – Čista izguba poslovnega leta + Preneseni čisti dobiček – Prenesena čista izguba + Kapitalske rezerve + Rezerve iz dobička +Revalorizacijske rezerve + Rezerve, nastale zaradi vrednotenja po pošteni vrednosti |
| Osnovni kapital |

oz. z AOP

|  |
| --- |
| AOP070 – AOP071 + AOP068 – AOP069 + AOP060 + AOP061 + AOP067 + AOP301 |
| AOP058 |

# V skladu z dogovorom je z namenom poenostavitve izračuna iz imenovalca kazalnika izpuščen

*»vplačan presežek kapitala«, ki ni samostojna postavka v kapitalu, temveč le del postavke*

*»kapitalske rezerve (AOP060)«.*

1. **V družbi, kjer vsaj nekaj članov nosi neomejeno odgovornost za dolg družbe, je zaradi nakopičenih izgub izginila več kot polovica njenega kapitala, kot prikazujejo računovodski izkazi družbe.**

To ne velja za MSP, ki obstaja manj kot tri leta ali, za namene upravičenosti do pomoči za financiranje tveganja, MSP v 7 letih po njegovi prvi komercialni prodaji in ki je upravičeno do naložb v financiranje tveganja po skrbnem pregledu izbranega finančnega posrednika.

Predlog formule:

|  |
| --- |
| Prenesena čista izguba + Čista izguba poslovnega leta |
| Kapital |

oz. z AOP

|  |
| --- |
| AOP069 + AOP071 |
| AOP056 |

Za s.p. se kazalnik ne računa, ker ni kapitalska družba.

1. **Podjetje je v kolektivnem postopku zaradi insolventnosti ali če v skladu z nacionalno zakonodajo izpolnjuje merila za uvedbo kolektivnega postopka zaradi insolventnosti na zahtevo njegovih upnikov.**

Insolventnost se v skladu z nacionalno (slovensko) zakonodajo presoja na podlagi **14. člena**

Zakona o finančnem poslovanju, postopkih zaradi insolventnosti in prisilnem prenehanju (ZFPPIPP)**.**

V primeru, da ima s.p. negativen kapital, je skladno s prvo točko tretjega odstavka 14. člena

ZFPPIPP izpolnjena domneva o dolgoročni plačilni nesposobnosti.

1. **Podjetje je prejelo pomoč za reševanje in posojila še ni vrnilo ali prekinilo jamstva ali če je podjetje prejelo pomoč za reševanje in je še vedno predmet načrta prestrukturiranja.**
2. **V podjetju, ki ni MSP, je v zadnjih dveh letih:**
	1. **knjigovodsko razmerje med dolgovi in lastnim kapitalom večje od 7,5.**

Predlog formule:

|  |
| --- |
| Dolgoročne finančne obveznosti + Kratkoročne finančne obveznosti |
| Kapital |

oz. z AOP

|  |
| --- |
| AOP076 + AOP087 |
| AOP056 |

* 1. **razmerje med dobičkom podjetja pred obrestmi, davki in amortizacijo (EBITDA) in obrestmi nižje od 1,0.**

Predlog formule:

|  |
| --- |
| Dobiček iz poslovanja – Izguba iz poslovanja + Amortizacija |
| Finančni odhodki za obresti |

oz. z AOP

|  |
| --- |
| AOP151 – AOP152 + AOP145 |
| AOP167 |

Oba kazalnika morata biti v zadnjih dveh letih izpolnjena hkrati.

Opozarjamo, da je v slovenskem prevodu Gber števec kazalnika (EBITDA) napačno preveden v

EBIT.

Podatki za izračun kazalnikov so opredeljeni z AOP-ji za gospodarske družbe. Za presojo drugih subjektov (npr. zadrug, s.p.,…) se AOP-ji smiselno prilagodijo.